BILTONG & POT- ROAST | BILTONG is a cured, dried meat snack, very popular in SOUTH AFRICA. POT-ROAST, very popular on many BRITISH tables, often on a Sunday, is a braised beef dish.
BLOED OP DIE REËNBOOG
Posted in Afrikaans.	Tagged Afrikaans, Bodensee, Dein ist mein ganzes Herz, Lake Constance, South Africa, Suid-Afrika.	MADIBA
Posted in Afrikaans.	Tagged Afrikaans, Afrikaner, apartheid, Madiba, Nelson Mandela, Suid-Afrika.	‘N DAG VIR ONTHOU
Hierdie tyd van die jaar, hier in Engeland, hol my emosies mos met my in rigtings in waar ek nie wil wees nie. En dit nogal heel dikwels voor die kinders. Toe Etienne nou anderdag my waterige oë sien, het hy heel begripvol (nogal vir ‘n jongman van sy ouderdom) stilgebly en my lomp aan die arm en later om die lyf gevat.
My Oupa Chris was ‘n bombardier in die Tweede Wêreldoorlog en as kind het ek aan sy lippe gehang wanneer hy van sy tyd in Noord-Afrika vertel het. Ek was baie trots op dié oupa van my. Van kleins af het my seun, Etienne ‘n geweldig fassinasie vir alles wat met soldate te make het. Rolprente, foto’s, militêre musiek, wapens en vliegtuie. En so besluit hy destyds as dertienjarige om by die plaaslike tak van die Army Cadets aan te sluit. Ook in daardie jaar by kleinboet Stephan se skool is ‘n week afgestaan om die kinders bewus te maak van hoe lewe tydens die oorlog was en is die kinders aangemoedig om enige iets van die huis af saam te bring wat uit daardie era dateer. Hulle moes ‘n opstel skryf waar die storie vertel word uit die oogpunt van ‘n kind uit die negentienveertigs en die Vrydag het hulle toe ‘n ope dag gehou waar al hierdie dinge uitgestal word en die kinders aangetrek is soos destydse kindertjies. Die Sondag is Etienne deel van ‘n gedenkparade, kompleet met militêre orkes, uitgedos in sy uniform. En toe tref dit my, so saam met die knop in die keel en die waterigheid by die oëlangs: Hierdie twee Suid-Afrikaanse boeties neem in hierdie dae hier in die verre vreemde ‘n groot ding op hulle skouers. Hulle verteenwoordig nie net hulle soldaat-oupagrootjie nie, maar al die Suid-Afrikaanse soldate wat oor die jare heen opofferings gemaak en die hoogste prys betaal het. Ek wou ontplof van trots!
Op TV was daar so ‘n aangrypende reeks. Hulle het gepraat met (nou al ou) mense wat kinders was tydens die Eerste Wêreldoorlog. Daar het stories uitgekom wat die hartsnare gepluk het. Maar ook een van die wonderlikste stories wat ek ooit gehoor het.
Die ou tannie vertel dat sy so sewe en haar boetie vyf was. Haar pa, die broodwinner, is kort tevore op die slagveld doodgeskiet en hulle het werklik swaar getrek. Haar ma het wasgoed vir mense gewas om die karige weermagpensioen wat haar pa nagelaat het, aan te vul. Die aand voor kersfees het haar ma nog gewerk en sy en haar boetie het in die dorpie se sneeubedekte hoofstraat na die versierings in die winkelvensters gaan kyk. Hulle was baie opgewonde oor die volgende dag, want hulle ma het gesê dat hulle “bacon and egg for christmas dinner” kan kry. Terwyl hulle van die een winkelvenster na die volgende gedrentel het, het hulle by ‘n speelgoedwinkel vasgesteek en hulle verstom aan die pragtige speelgoed wat uitgestal is. ‘n Vrou het langs hulle kom staan en gevra hoekom hulle nie ingaan nie, want dit is snerpend koud buite (kersfees in die noordelike halfrond!). Hulle was huiwerig, want, omdat hulle nie geld gehad het nie, was die winkeliers altyd kwaai met kinders wat in die winkels rondgedrentel het. Hulle het vir die vrou gesê dat hulle nie mag ingaan nie.
“Maar natuurlik mag julle. Kinders is altyd welkom in ‘n speelgoedwinkel”. En met dié neem sy hulle aan die hand en lei hulle die speelgoedwinkel binne. Dit was vir hulle ‘n wonderlike oomblik en hulle kon nie genoeg kyk nie. Hier het hulle ‘n ding bewonderend opgetel en daar verlangend oor iets gestreel, min wetende dat hulle fyn dopgehou word. Toe hulle wou loop, keer die vrou hulle en sê hulle moet net ‘n rukkie wag. En daar koop sy vir hulle elke ding waaraan hulle in die winkel geraak het. Hulle wou dit eers nie neem nie, want hulle ma sou wonder.
Maar die vrou sê toe vir hulle: “Take these presents from me and tell your mother that tonight you have met Mother Christmas”.
En dan was daar ook die vertelling van die ou oom wat na al die jare steeds in trane uitgebars het toe hy vertel van sy ma wat nooit weer getrou het nadat sy pa doodgeskiet is nie. Sy was te lief vir haar man gewees en het tot met haar dood swart gedra. Elke keer wanneer sy vir haar ‘n nuwe rok gemaak het, het sy die ou rok se knope afgesny en aan die nuwe rok gewerk.
Gedurende sy hele verlof het hy meestal in die kamer gebly, baie gehuil, selfs snags in sy slaap, en byna niks geëet nie. Volgens foto’s was hy ‘n baie aantreklike, forse man. Aan die einde van sy verlof wou hy nie weer terug slagveld toe gaan nie en het soos ‘n bang kind in die kamer gehuil en weggekruip. Na vele dreigemente van sy bevelvoerders, is ‘n sersant met ‘n groep soldate gestuur om hom te gaan haal. Die tannie vertel hoe sy as dogtertjie in die bure se tuin gaan wegkruip het om nie te aanskou hoe haar pa skoppend en skreeuend deur die soldate daar weggesleep is nie. Wat haar tot vandag toe bybly, is die gevloek van die sersant wat elke sin met die f-woord gelaai het. Die laaste wat sy kan onthou, is toe haar pa toegesnou is: “I’ll shoot your f****n head off!”
Dieselfde middag het hy voor ‘n krygsraad verskyn en is skuldig bevind aan lafhartigheid. Die volgende oggend teen dagbreek is hy deur ‘n vuurpeleton tereggestel. En daar bly sy en haar ma toe agter met die vernederende geskinder en kyke en gefluister van die gemeenskap. Haar pa is as lafaard tereggestel, en dit staan ook so op sy graf. Sy weermagpensioen, hulle enigste inkomste, is twee maande later gestop en toe die landlady, by wie hulle die huis huur, dit hoor, het sy hulle beveel om die huis dadelik te ontruim. Hulle was platgeslaan en verneder. ‘n Ruk later het ‘n ryk plattelandse gesin haar ma werk aangebied en hulle het by hierdie gesin ingetrek. Die mense was geweldig goed vir hulle gewees en die klein Gertrude is soos een van die gesin se kinders grootgemaak. Haar ma het tot haar dood toe geveg om haar pa se naam skoon te kry en ná haar dood het Gertrude daarmee aangehou.
Onlangs (Gertrude, destydse klein dogtertjie, is nou in haar laat negentigs) het hulle na ‘n lang hofsaak, ‘n sertifikaat gekry waarin haar pa en meer as 300 ander soldate wat dieselfde lot gehad het, se name in ere herstel is. Haar pa het nou ‘n ander grafsteen.
Posted in Afrikaans.	Tagged 11 November, Afrikaans, oorlog, poppies, poppy day, Remembrance Day, soldaat, South Africa, Suid-Afrika.	EK EN ELVIS IN ‘N VOLKSIE
Posted in Afrikaans.	Tagged Afrikaans, Cheetahs, Elvis, Rugby, South Africa, Suid-Afrika, Vrystaat.	GALOP KINDERS NOG?
My volle aandag was egter nie by sy asem nie. My blik was op Marina teen die oorkantse muur.
Ek het my asem vir moed bymekaarkry ingetrek, vir Marina geloer en gesien hoe sy vinnig wegkyk… en weer kyk. Met die uitblaasslag het ek net-net genoeg selfvertroue bymekaar geskraap om na haar toe te stap. Vinnig, voordat iemand anders haar vra.
Dina, Dina. Dina-verdomp! Sy het stewig tussen my en die oorkantse muur gestaan. Oor haar skouers kon ek sien hoe Tommy op Marina toesak. Sy het vinnig na my geloer en toe Tommy se hand gevat.
Juffrou Cilliers was reeds agter die klavier. Die opgewonde paartjies, met een nou-nie-meer-so-opgewonde-seun, het in ‘n groot kring gestaan. Een of twee manne wat nie genoeg moed bymekaar kon skraap nie het op die stoele bly sit. Teen die oorkantse muur het altyd baie meisies agtergebly. Die twee manne het opgestaan en huis toe gegaan. Party van die meisies teen die muur het hande gevat en in die kring kom staan. Ander het die twee manne se voorbeeld gevolg.
Die eerste klaviernote van Jan Pierewiet het die kring in beweging gebring. Nagereg is bedien – volkspele het begin. Sommer met skooldrag. Niks veelkleurige rokke en geborduurde onderbaadjies nie.
Selfs die skaamste manne het ‘n verskoning gehad om ‘n meisie te vra. Die nuwe hormone kon vir ‘n test drive gevat word. Wals, tiekiedraai en polka. Draai en swaai met haar meisielyf teen joune. Maats word omgeruil. Marina, waar is jy? “Daar kom die wa, die vier perdewa…” Die klavier gee my nie kans om te soek nie.
Die laaste dans. Nee. ‘n Malse verspottigheid. Plesierigheid met agtergrondmusiek. Die temamusiek van my ontwaking.
Marina se hand was sag. Haar gesig was rooi gedans. ‘n Haarsliert het teen haar voorkop geplak. Blosend, pragtig. Aan my sy.
Posted in Afrikaans.	Tagged Afrikaans, dans, debat, jeug, kinders, skool, Suid-Afrika, volkspele, wals.	AAAAH…. CHEETAAAH!!!
Posted in Afrikaans, Ja, Swaer....	Tagged Afrikaans, Cheetah, Engeland, Herfs, Lente, Rugby, Sneeu, South Africa, Suid-Afrika, Vrystaat.	NOU VIR 2013!
Posted in Afrikaans.	Tagged 2013, Afrika Kersfees, Afrikaans, Nuwejaar.	Post navigation
Recent Posts	JY IS MY HELE HART
‘N DAG VIR ONTHOU
| The Sunspot Theme.	BILTONG & POT- ROAST	Create a free website or blog at WordPress.com. The Sunspot Theme.	Follow
Follow “BILTONG & POT- ROAST”